રાશિચક્રની સૌ પ્રથમ મેષ રાશિમાં સૂર્ય દર વર્ષે તા. ૧૪ એપ્રિલથી ૧૪ મે સુધી રહે છે. સિંહ રાશિ પાંચમા ક્રમાંકે હોવાથી દર વર્ષે તા.૧૬ ઓગષ્ટથી ૧૬ સપ્ટેમ્બર સુધી રહે છે. સૂર્યની સૂક્ષ્મ ગતિ (વાસ્તવમાં પૃથ્વીની ભ્રમણ ગતિ) ના કારણે દર વર્ષે લગભગ ૬ કલાકનો ઉમેરો થતો રહે છે, જે દર ચોથા વર્ષે લીપ વર્ષમાં સરભર થઇ જાય છે. આ વર્ષે તા. ૧૭ ઓગષ્ટ, શુક્રવાર સવારે ક. ૦૬-૪૯ થી તા. ૧૭ સપ્ટેમ્બર, સોમવાર સવારે ક. ૦૬-૪૫ સુધી સૂર્યનારાયણ નિરયન સિંહ રાશિમાં રહે છે. દેશી તિથિ મુજબ શ્રાવણ સુદ ૭ (સાતમ) થી ભાદરવા સુદ ૮ (આઠમ) સુધી સૂર્ય સિંહ રાશિમાં રહે છે.